Waxa jira in qaar ka mid ah Wasiirrada iyo masuuliyiinta dowladdu ay magacaabaan dad shaqaale cusub ah ama ay isku hayb-yihiin, kuwaasoo ku cusub shaqada iyo nidaamka shaqaalenimo, iyagoo ay joogaan shaqaale aqoon iyo waayo-arragnimo badan u leh shaqada nidaamka dowladnimo oo ah hantidii ay dowlad lahayd, waxaannay baalmarsan tahay xeerka xuquuqda shaqaalaha dowladda, qoddobkiisa toddobaad, farqaddiisa labaad, xarafkiisa (a) in sida loo kala horeeyo muddada shaqada loogu kala mudan yahay, waxa kale oo ay jabiyeen go’aankii madaxweynaha ee ahaa in aan shaqaale cusub la qaadan inta la nidaaminayo shaqaalihii hore uga hawl-gali jiray wasaaraddaha dowlada.
